Intervistat minn Robert Cremona Dalgħodu qed inwieġeb il-mistoqsijiet ta' Robert Cremona fid-Dar Ċentrali tal-Partit Nazzjonalista. Dwar is-survey li ġie ppublikat dalgħodu, l-Kap tal-Partit Nazzjonalista u tal-Oppożizzjoni, Bernard Grech f'intervista, qal li dan is-survey juri li hemm bżonn ċertu tibdilit fi ħdan il-Partit Nazzjonalista u li jrid jittieħed fil-kuntest li sar fih. Is-surveys m'humiex kollox, sostna l-Kap tal-PN. Stħarriġ ippubblikat fil-MaltaToday qed jindika li l-Prim Ministru Robert Abela kompla jgawdi popolarità pożittiva fost l-elettorat tant li reġa' qabeż il-50% tal-preferenzi għall-ewwel darba minn Settembru l'hawn. Skont is-survey, Abela kiseb 50.4% tal-fiduċja ta' dawk intervistati fis-survey li jfisser żieda ta' 0.8%. Min-naħa tiegħu, Grech kiseb 29.3% tal-fiduċja, żieda ta' 4% meta mqabbla ma' Mejju f'dak li kien s'issa l-agħar riżultat miksub taħt Bernard Grech. Stħarriġ: Abela 50%, Grech 29%; distakk favur il-PL ta' 48,000 Intervistat mill-ġurnalist Robert Cremona, mill-Kamra tal-aħbarijiet tal-midja tal-PN, Bernard Grech qal ukoll li l-pajjiż ħiereġ minn pandemija u allura hemm dak li ngħidulu l-"feel good factor". Spjega li fiduċjuż li jekk il-PN tassew jagħti każ il-messaġġ li qed jagħtu n-nies allura żgur li l-partit se jirnexxilu jasal fejn jixtieq. Is-saħħa mentali prijorità għall-PN Dwar il-qasam tas-saħħa mentali f'pajjiżna, Grech qal li dan hu qasam kruċjali għall-Oppożizzjoni filwaqt li wiegħed li jsir sptar ġdid, minflok Monte Karmeli, biex persuni li jkollhom bżonn il-kura jingħataw dan b'dinjità. Bernard Grech qal ukoll li se jkun qed ipoġġi s-saħħa mentali bħala prijorità fl-aġenda tal-gvern jekk il-Partit Nazzjonalista jkun elett. Hu rrefera għall-pandemija tal-COVID-19 u kif din affettwat is-saħħa mentali tan-nies b'effetti fit-tul. "Anke jekk jisirqek bi ftit ċenteżmi ukoll ħażin" Dwar il-kontijiet tad-dawl u l-ilma, Grech qal li anke jekk il-gvern jisirqek ftit ċenteżmi, mhux sew, u li l-PN se jara li dak li l-gvern ħa mill-bwiet tal-poplu Malti u Għawdxi, jintradd lura. Fl-aħħar jiem ġie rrapurtat li minn rapport tal-Uffiċju tal-Awditur Ġenerali, l-NAO, li għadu ma ġiex ippubblikat, jirriżulta li l-poplu Malti seta' ħallas total ta' €6.5 miljun fi ħlasijiet żejda għall-kontijiet tad-dawl u l-ilma. Fi stqarrija b'reazzjoni għal dak irrapurtat, l-Uffiċċju tal-Awditur Ġenerali ddikjara li r-referenzi għar-rapport imsemmi huma bbażati fuq dokument li għadu qed jiġi aġġornat. Dwar dawn il-kontijiet tad-dawl u l-ilma l-Partit Nazzjonalista beda eżerċizzju biex in-nies jirreġistraw mal-kawża tal-PN li jrid jindirizza l-mekkaniżmu li bih qed jinħadmu l-kontijiet tad-dawl u l-ilma. Mijiet jilqgħu l-istedina tal-PN biex jieħdu lura flus mill-kontijiet tad-dawl u l-ilma "Jekk irridu ntejbu l-ambjent għandna ninvestu fih" "Robert Abela għażel li minflok jara kif se jagħti priorita' biex jagħmel differenza fil-qasam ambjentali f'pajjiżna jattakka u jipprova jiskredita l-proposta tal-Partit Nazzjonalista biex tittieħed azzjoni biex l-art ta' ħdejn il-bajja ta' Ħondoq ir-Rummien issir art pubblika u tingħata lill-poplu Malti u Ghawdex." Dwar il-kwistjoni tal-Ħondoq, Grech qal li ll-Partit Nazzjonalista jikkonferma li jieħu azzjoni biex l-art ta' 75,000 metru kwadru ħdejn il-bajja ta' Ħondoq ir-Rummien fil-Qala, Għawdex u li dejjem kienet privata issir art pubblika u tingħata lill-poplu Malti u Ghawdxi sabiex issir pubblika biex imbagħad jibda proċess biex fejn hemm bzonn tiġi riabilitata – speċjalment il-parti fejn kien hemm il-barriera u tiġi trasformata f'park nazzjonali għat-tgawdija tal-pubbliku. Qal li l-Partit Nazzjonalista diġá għandu stima tal-art in kwistjoni iżda meta jibdew it-trattattivi issir stima tal-art minn esperti inkarigati apposta mill Gvern. Il-PN fil-Gvern żbalja fl-ambjent, illum jaf kif jirrimedja – Grech .td_uid_3_60bcb25af1271_rand.td-a-rec-img{text-align:left}.td_uid_3_60bcb25af1271_rand.td-a-rec-img img{margin:0 auto 0 0}